Jo lähes 160 kuollut Kiinan mellakoissa
Luoteis-Kiinassa Sinkiangin maakunnassa jo lähes 160 ihmistä on kuollut uiguurien ja poliisin yhteenotoissa. Kuolleiden määrän odotetaan nousevan.
Uutistoimisto Xinhuan mukaan yli 800 ihmistä on loukkaantunut ja useita satoja ihmisiä on pidätetty.
Hallituksen mukaan kaduilla on ollut 300-500 ihmistä. Muiden lähteiden mukaan mellakoihin on osallistunut jopa 3000 ihmistä.
Levottomuudet maakunnan pääkaupungissa Urumquissa saivat alkunsa hallitusta vastustaneesta mielenosoituksesta, joka koski kesäkuun lopussa olleita han-kiinalaisten ja uiguuritaustaisten työläisten välisiä kahakoita. Niissä kuoli kaksi uiguuria.
Maakunnan paikallishallitus syyttää mellakoiden lietsomisesta Yhdysvalloissa maanpaossa elävää uiguurijohtajaa Rebiya Kadeeria. Uiguurit puolestaan syyttävät Kiinan turvallisuusjoukkoja ylireagoinnista rauhanomaisten protestien tukahduttamisessa.
Uutistoimisto AFP:n toimittajan mukaan Urumquin kaupungissa on mellakkapoliiseja ja aseistettuja turvallisuusjoukkoja estämässä mellakoiden jatkumista. Suuria osia kaupungin muslimialueista on eristetty.
Islaminuskoiset uiguurit syyttävät Kiinan keskushallintoa syrjinnästä ja poliittisista sekä uskonnollisista vainoista.
Internetyhteydet katkaistu
Mellakkakaupungiksi muuttuneesta Urumquista on katkaistu internetyhteys. Paikallisten mukaan yhteyttä tietoverkkoon ei ole ollut eilisestä lähtien, jolloin levottomuudet saivat alkunsa.
Kiina on aiemmin katkaissut internetyhteyksiä Tiibetissä etnisten levottomuuksien uhatessa.
Katso Aaro Kajasteen juttu (Kymmenen uutiset 6.7.2009)
(MTV3 - AFP - Reuters)
Uusimmat uutisvideot
Mikrolevistä vaihtoehto maataloudelle1 min 55 s
Puola uhmaa EU:ta uudella lailla korkeimman oikeuden tuomarinimityksistä1 min 59 s
Yksityinen kulutus nousuvireessä2 min
Utöyan joukkosurmasta kuusi vuotta – muistotilaisuuksissa luettiin uhrien nimet42 s
Kadonneen Riinan jäljet päättyivät palaneelle autolle Loviisaan55 s
Ruotsalaiset nimesivät junansa Trainy McTrainfaceksi1 min 37 s
Trumpin hallinnon myrskyisät kääneet jatkuvat - lehdistöpäällikkö erosi1 min 42 s
Lomasaarta ravistellut maanjäristys vaati kuolonuhreja1 min 43 s
Halla-aho kiistää uhkailun – "Toimivat epärehellisesti"1 min 53 s
Asuntomessut ovat tänä kesänä Mikkelissä1 min 23 s
Suuret purjelaivat ihastuttavat Turussa - paikalle odotetaan satoja tuhansia kävijöitä
Pakettimatkat ovat menneet tänä kesänä kuumille kiville – "Näkyy myös ensi kesän myynnissä"2 min
MTV testasi Suomen korkeimman benjihypyn – "Tärkeintä on pelon voittaminen"
Tajuton koira pelastettiin palavasta talosta42 s
MTV Uutisten toimittaja testasi Suomen korkeimman benjihypyn52 s
Puolassa tuhannet osoittivat mieltään lakiuudistuksesta1 min 53 s
Kaksoismurha, jalkapallotähti, multimiljoonääri – kooste O. J. Simpsonin elämänvaiheista1 min 4 s
O. J. Simpsonin väärin mainittu ikä aiheutti naurunremakan kuulemisessa29 s
Ihmiset nukkuivat Egeanmeren rannalla maanjäristyksen jälkeen1 min 32 s
YK varoittaa: Nälänhätä kasvaa jyrkästi useilla konfliktialueilla